Etiketa schválená: 22.07.2019

Etiketa schválená: 22.07.2019

Prípravok na ochranu rastlín pre profesionálnych používateľov
CUPMAN 

CUPMAN je kombinovaný fungicídny prípravok vo forme vodou dispergovateľných granúl (WG) určený na ochranu proti plesni zemiakovej na zemiakoch a peronospóre viniča na viniči.

ÚČINNÁ LÁTKA:
	Meď   
	300 g/kg
(30 % hm) 
	 tj. vo forme hydroxidu meďnatého v obsahu 461 g/kg (46,10 % hm)

	Cymoxanil
	60 g/kg
(6 % hm)     
	



Látky nebezpečné pre zdravie, ktoré prispievajú ku klasifikácii prípravku: 
hydroxid meďnatý CAS No.: 20427-59-2, cymoxanil CAS No.: 57966-95-7

OZNAČENIE PRÍPRAVKU

	Pozor 

	H302
	Škodlivý po požití.

	H317
	Môže vyvolať alergickú kožnú reakciu.

	H319
	Spôsobuje vážne podráždenie očí.

	H361fd
	Podozrenie z poškodzovania plodnosti. Podozrenie z poškodzovania nenarodeného dieťaťa.

	H373
	Môže spôsobiť poškodenie orgánov pri dlhšej alebo opakovanej expozícii.

	H410
	Veľmi toxický pre vodné organizmy, s dlhodobými účinkami.

	
	

	EUH401 
	Dodržiavajte návod na používanie, aby ste zabránili vzniku rizík pre zdravie ľudí a životné prostredie.

	
P202

P261
P264
	
Nepoužívajte, kým si neprečítate a nepochopíte všetky bezpečnostné opatrenia.
Zabráňte vdychovaniu prachu/dymu/plynu/hmly/pár/aerosólov.
Po manipulácii si starostlivo umyte ruky.

	P280
	Noste ochranné rukavice/ochranný odev/ochranné okuliare/ochranu tváre.

	P272
P273
	Je zakázané vyniesť kontaminovaný pracovný odev z pracoviska.
Zabráňte uvoľneniu do životného prostredia.

	
	

	P301 + P312
	PO POŽITÍ: Pri zdravotných problémoch volajte TOXIKOLOGICKÉ INFORMAČNÉ CENTRUM/lekára.

	P302 + P352
	PRI KONTAKTE S POKOŽKOU: Umyte veľkým množstvom vody a mydla.

	P305 + P351 + P338
	PO ZASIAHNUTÍ OČÍ: Niekoľko minút ich opatrne vyplachujte vodou. Ak používate kontaktné šošovky a ak je to možné, odstráňte ich. Pokračujte vo vyplachovaní.

	P330
	Vypláchnite ústa.

	P308 + P313
	PO expozícii alebo podozrení z nej: vyhľadajte lekársku pomoc/ starostlivosť.

	P333 + P313
	Ak sa objaví podráždenie kože alebo vyrážky: vyhľadajte lekársku pomoc/starostlivosť.

	P337+P313
P363
P391
	Ak podráždenie očí pretrváva: vyhľadajte lekársku pomoc/starostlivosť.
Kontaminovaný odev pred ďalším použitím vyperte.
Zozbierajte uniknutý produkt.

	P405
P501
	Uchovávajte uzamknuté.
Zneškodnite obsah/nádobu na skládku nebezpečného odpadu alebo odovzdajte na likvidáciu subjektu, ktorý má oprávnenie na zber, recykláciu a zneškodňovanie prázdnych obalov v súlade s platným zákonom o odpadoch.

	
	


SP1	Neznečisťujte vodu prípravkom alebo jeho obalom (Nečistite aplikačné zariadenie v blízkosti povrchových vôd/Zabráňte kontaminácii prostredníctvom odtokových kanálov z poľnohospodárskych dvorov a vozoviek).
Spe1	Aplikujte tento prípravok alebo iný obsahujúci účinnú látku copper hydroxide/ hydroxid meďnatý tak, aby celková dávka medi neprekročila 4,0 kg/ha za rok na rovnakom pozemku.
Spe 3 	Z dôvodu ochrany vodných organizmov udržiavajte medzi ošetrovanou plochou a povrchovými vodnými plochami ochranný pás zeme v dĺžke 40 m (zemiaky) /80 m (vinič).
Spe 3  	Z dôvodu ochrany necielených článkonožcov udržiavajte medzi ošetrovanou plochou a neobhospodarovanou zónou ochranný pás zeme v dĺžke 3 m.
Spe 8	Z dôvodu ochrany včiel a iného opeľujúceho hmyzu odstráňte buriny pred kvitnutím.

Z4	Riziko vyplývajúce z použitia prípravku pri dodržaní predpísanej dávky alebo koncentrácie je pre domáce, hospodárske a voľne žijúce zvieratá relatívne prijateľné.
Vt5	Riziko vyplývajúce z použitia prípravku pri dodržaní predpísanej dávky alebo koncentrácie je pre vtáky prijateľné.
Vo1	Pre ryby a ostatné vodné organizmy mimoriadne jedovatý.
V3	Riziko prípravku je prijateľné pre dážďovky a iné pôdne makroorganizmy.
Vč 2	Prípravok pre včely škodlivý.
	Prípravok je škodlivý pre populácie Typhlodromus pyri a Aphidius rhopalosiphi.

Zákaz používania prípravku v 1. ochrannom pásme zdrojov pitných vôd!
Prípravok sa môže použiť v ochrannom pásme 2. stupňa vodárenského zdroja povrchových vôd, ak je dodržaná neošetrená zóna v šírke minimálne dvojnásobku šírky koryta toku alebo 50 m široký neošetrený pás smerom k vodnému toku a vodnej ploche a 10 m smerom k najbližšiemu odvodňovaciemu kanálu.
Prípravok sa nemôže použiť v ochrannom pásme 2. stupňa vodárenského zdroja povrchových vôd na svahovitých pozemkoch nad 7°, kde je riziko splavovania prípravku do povrchových vôd, t.j. ak sú očakávané dažďové zrážky v priebehu 24 hodín.

Dbajte o to, aby sa prípravok v žiadnom prípade nedostal do tečúcich a stojatých vôd vo voľnej prírode! Neaplikujte v blízkosti hladín tečúcich a stojatých vôd! Dodržiavajte ochrannú zónu!
Zákaz vylievania nespotrebovaných zvyškov postrekovej kvapaliny do verejnej kanalizácie!
Uložte mimo dosahu zvierat!
PRÍPRAVOK V TOMTO VEĽKOSPOTREBITEĽSKOM BALENÍ NESMIE BYŤ PONÚKANÝ ALEBO PREDÁVANÝ ŠIROKEJ VEREJNOSTI!

	Držiteľ autorizácie: 
	Agria S.A.
Asenovgradsko Shose
4009 Plovdiv
Bulharská republika

	
	

	Číslo autorizácie ÚKSÚP:    

	19-00559-AU

	Dátum výroby:
	uvedené na obale

	Číslo výrobnej šarže:
	uvedené na obale

	Balenie: 


	50 g, 100 g, 250 g, 500 g, 1 kg vrecko z kompozitnej fólie PP/metalizovaný PP/PE
5 kg, 10 kg, 25 kg viacvrstvové vrecia
(PAP+PE /PAP/PAP+PE+ALU+PE)



PÔSOBENIE PRÍPRAVKU
CUPMAN je kombinovaný fungicídny prípravok s kontaktným a lokálne systémovým účinkom, ktorý obsahuje dve účinné látky, meď a cymoxanil. Kombinácia týchto účinných látok má  preventívny a kuratívny efekt na cieľové organizmy. Meď obsiahnutá v účinnej látke inhibuje rozvoj a rast chorôb zapríčinených hubovými a bakteriálnymi patogénmi narúšaním ich enzýmového systému. Cymoxanil pôsobí lokálne systémovo ako antisporulant, podporuje hypersenzitívnu reakciu v napadnutých pletivách, inhibuje klíčenie spór a rast mycélia plesne a zabezpečuje i kuratívny účinok krátko po infekcii. 

NÁVOD NA POUŽITIE 
	Plodina
	Účel použitia
	Dávka/ha
	Ochranná doba
	Poznámka

	zemiaky
	pleseň zemiaková
	2 kg
	14 dní
	

	vinič
	peronospóra viniča
	2 kg
	28 dní
	stolové hrozno, hrozno na víno



POKYNY PRE APLIKÁCIU
Prípravok sa aplikuje samostatným alebo traktorovým postrekovačom. Prípravok neaplikujte pri príliš nízkych alebo vysokých teplotách z dôvodu zníženia jeho účinnosti. 

Zemiaky
Prvú aplikáciu vykonajte na základe signalizácie, alebo ak existuje riziko infekcie. Ďalšie aplikácie vykonajte podľa potreby každých 7 – 10 dní, od obdobia keď je základ prvého bočného výhonku viditeľný (> 5 cm) do obdobia pred žltnutím vňate (BBCH 21-90). V podmienkach vyššieho výskytu patogénu a na odrodách náchylnejších na chorobu aplikujte v kratších intervaloch (v rámci povoleného rozpätia). 
Dávka vody: 300-500 l/ha (pri hustých porastoch použite vyššiu dávku vody z povoleného rozpätia)
Max. počet aplikácií v plodine: 5 x 
Interval medzi aplikáciami: 7-10 dní
Spôsob aplikácie: postrek, jemné kvapky
        
Vinič (stolové hrozno a hrozno na víno)
Aplikujte od obdobia keď metlina napučiava (nalieva sa), kvety sú zatvorené a stlačené dohromady, do začiatku zretia: predtým ako sa bobule začínajú ľahko sfarbovať (BBCH 55-80). 
Prvú aplikáciu vykonajte na základe signalizácie, alebo ak existuje riziko infekcie. Ďalšie aplikácie vykonajte podľa potreby každých 7 – 10 dní, v podmienkach vyššieho výskytu patogénu a na odrodách náchylnejších na chorobu aplikujte v kratších intervaloch (v rámci povoleného rozpätia). 
Max. počet aplikácií v plodine: 4 x 
Interval medzi aplikáciami: 7-10 dní
Dávka vody: 500-1200 l/ha 
Spôsob aplikácie: postrek, jemné kvapky

INFORMÁCIE O MOŽNEJ FYTOTOXICITE, ODRODOVEJ CITLIVOSTI A VŠETKÝCH ĎALŠÍCH PRIAMYCH A NEPRIAMYCH NEPRIAZNIVÝCH ÚČINKOCH NA RASTLINY ALEBO RASTLINNÉ PRODUKTY
Prípravok CUPMAN je bezpečný pre ošetrované plodiny, ak sa používa v súlade s odporúčaním  na etikete.
	
OPATRENIA PROTI VZNIKU REZISTENCIE 
Prípravok CUPMAN obsahuje dve účinné látky: meď (skupina FRAC M1) a cymoxanil FRAC skupina 27 (kyanoacetamidoxímy). Kombináciou dvoch týchto účinných látok s rôznymi mechanizmami účinku sa znižuje riziko vzniku rezistencie.
[bookmark: _Hlk502910193]Z dôvodu zabránenia vzniku rezistencie aplikujte prípravok preventívne a podľa pokynov pre aplikáciu. Striedajte prípravky s rôznymi mechanizmami účinku.

VPLYV NA ÚRODU
Aplikácia prípravku nemá negatívny vplyv na kvalitu ani kvantitu úrody.

VPLYV NA NÁSLEDNÉ, NÁHRADNÉ A SUSEDIACE PLODINY
Aplikácia prípravku nemá negatívny vplyv na následné a náhradné plodiny.

VPLYV NA UŽITOČNÉ A INÉ NECIEĽOVÉ ORGANIZMY
Pri dodržaní aplikačnej dávky nemá prípravok CUPMAN negatívny vplyv na užitočné a iné necieľové organizmy.

PRÍPRAVA POSTREKOVEJ KVAPALINY A ZNEŠKODNENIE OBALOV
Aplikačnú kvapalinu pripravujte bezprostredne pre použitím.
Odvážené množstvo prípravku rozmiešajte v pomocnej nádobe v menšom množstve vody na riedku homogénnu kašu, vlejte za stáleho miešania do nádrže postrekovača naplnenej do polovice vodou a doplňte na požadovaný objem. Pripravte len také množstvo postrekovej kvapaliny, ktoré spotrebujete. Prázdny obal z tohto prípravku zneškodnite ako nebezpečný odpad.
Zákaz opätovného použitia obalu alebo jeho použitia na iné účely!

ČISTENIE APLIKAČNÉHO ZARIADENIA
Po skončení aplikácie prípravku je potrebné vyprázdniť nádrž postrekovacieho zariadenia a celé zariadenie vypláchnuť čistou vodou. Zvyšky aplikačnej kvapaliny je zakázané vylievať v blízkosti vodných zdrojov, podzemných vôd a recipientov povrchových vôd. 
Všetky trysky, filtre, záchytné sitká, čerpadlá i nádrž postrekovača je nutné po použití dôkladne vyčistiť aby sa predišlo riziku poškodenia iných plodín následne ošetrovaných tým istým postrekovacím zariadením. Zvyšky nepoužitého prípravku z nádrže ani splašky z čistenia sa nesmú vylievať do kanalizácie. 

BEZPEČNOSTNÉ OPATRENIA
Príprava postrekovej kvapaliny: ochranný pracovný odev odolný voči chemikáliám, gumovú/PVC zásteru, rukavice odolné voči chemikáliám, ochranný štít na tvár resp. ochranné okuliare, respirátor na ochranu dýchacích orgánov a gumovú pracovnú obuv.
Aplikácia: ochranný celotelový pracovný odev, rukavice vhodné pre prácu s chemickými látkami, ochranný štít na tvár resp. ochranné okuliare, respirátor na ochranu dýchacích orgánov a gumovú pracovnú obuv.
Poškodené ochranné pracovné prostriedky je potrebné urýchlene vymeniť.
Počas práce a po nej, až do vyzlečenia pracovného odevu a umytia tváre a rúk teplou vodou a mydlom nejedzte, nepite a nefajčite.
V prípade, ak sa nepoužíva jednorazový ochranný pracovný odev, je potrebné pracovný odev po ukončení práce vyprať. Je zakázané vyniesť kontaminovaný pracovný odev z pracoviska. Pri príprave kvapaliny ani aplikácii nepoužívajte kontaktné šošovky.
Pracovníci vstupujúci do ošetrených porastov musia mať rukavice, primerané pracovné oblečenie a vhodnú pracovnú obuv a môžu vstupovať do ošetrených miest až  po zaschnutí postreku na rastlinách, najskôr po 24 h od postreku.
Postrek sa smie vykonávať len za bezvetria alebo mierneho vánku, a v tom prípade v smere po vetre, aby nebola zasiahnutá obsluha a ďalšie osoby.
Postrek nesmie zasiahnuť susedné kultúry!

Obmedzenia s cieľom chrániť zdravie miestnych obyvateľov a náhodne sa vyskytujúcich okolostojacich osôb: 
Vzdialenosť medzi hranicou ošetrenej plochy nesmie byť menšia ako 10 m od hranice oblasti využívanej zraniteľnými skupinami obyvateľov.
Pod oblasťami využívanými zraniteľnými skupinami obyvateľov sa v tomto kontexte považujú: napríklad verejné parky a záhrady, cintoríny, športoviská a rekreačné strediská, školské areály a detské ihriská, areály zdravotníckych zariadení, zariadení sociálnych služieb, zariadení poskytujúcich liečebnú starostlivosť alebo kultúrnych zariadení, ale taktiež okolia domov, záhrady, pozemky vrátane prístupových ciest využívané miestnymi obyvateľmi.

PRVÁ POMOC
Všeobecné pokyny: V prípade, že sa objavia zdravotné problémy alebo v prípade pochybností kontaktujte lekára. 
Po nadýchaní: Opustite ošetrovanú oblasť. Poskytnite umelé dýchanie, ak sa dýchanie zastavilo.
Okamžite vyhľadajte lekársku pomoc.
Po zasiahnutí pokožky: Odložte kontaminovaný odev a obuv. Zasiahnuté miesta umyte veľkým množstvom vody. V prípade potreby vyhľadajte lekársku pomoc. Kontaminovaný pracovný odev pred opätovným použitím vyperte.
Po zasiahnutí očí: Okamžite vyplachujte otvorené oči najmenej 15 minút veľkým množstvom pitnej vody. Odstráňte kontaktné šošovky ak sú prítomné a pokračujte v oplachovaní ďalších 15 minút. Okamžite vyhľadajte lekársku pomoc.
Po náhodnom požití: Ak je postihnutý pri vedomí, dôkladne mu vypláchnite ústa a nechajte vypiť pohár vody. Nevyvolávajte zvracanie. Nikdy nepodávajte nič ústami osobe v bezvedomí!
Okamžite vyhľadajte lekársku pomoc. 

Pri vyhľadaní lekárskeho ošetrenia informujte lekára o prípravku, s ktorým sa pracovalo, poskytnite mu informáciu z etikety alebo karty bezpečnostných údajov a o poskytnutej prvej pomoci. Ďalší postup prvej pomoci (príp. následnú liečbu) je možné konzultovať s Národným toxikologickým informačným centrom – Klinika pracovného lekárstva a toxikológie, Limbová 5, 833 05 Bratislava, tel. +421 (0)2 5477 4166.

SKLADOVANIE
Prípravok na ochranu rastlín skladujte v uzatvorených originálnych obaloch, v suchých, dobre vetrateľných a uzamykateľných skladoch, mimo zdrojov vznietenia. Zabráňte tvorbe statickej elektriny. Zabráňte akumulácii prípravku vo vysokých koncentráciách. Uchovávajte mimo dosahu detí. Skladovacia teplota: skladujte pri teplotách od +5 °C do + 30 °C oddelene od potravín, krmív, hnojív, dezinfekčných prostriedkov a obalov od týchto látok. 
Doba skladovateľnosti v originálnych neporušených obaloch je 2 roky od dátumu výroby.

ZNEŠKODNENIE ZVYŠKOV A OBALOV
[bookmark: _GoBack]Nepoužité zvyšky prípravku v pôvodnom obale zneškodnite ako nebezpečný odpad. Technologický zvyšok postrekovej kvapaliny po zriedení vystriekajte na neošetrenej ploche, nesmie však zasiahnuť zdroje podzemných ani recipienty povrchových vôd alebo zneškodnite ako nebezpečný odpad. Nepoužité zvyšky postrekovej kvapaliny v objeme väčšom ako technologický zvyšok (uvedené v technických parametroch mechanizačného prostriedku) zneškodnite ako nebezpečný odpad v súlade s platnou legislatívou o odpadoch.

